stanford-oval/wikipedia huggingface dataset:
מחוזות טקסס
הערות שוליים

↑  County Government Works
| דגל טקסס מדינת טקסס |
| --- | --- | --- |
| בירת המדינה | אוסטין |  |
| אזורים גאוגרפיים | ביג בנד • עמק ריו גראנדה • מטרופולין דאלאס-פורט וורת'-ארלינגטון |  |
| היישובים הגדולים ביותר | יוסטון • סן אנטוניו • דאלאס • אוסטין • פורט וורת' • אל פאסו • ארלינגטון • קורפוס כריסטי • פלאנו • לארדו • לאבק • גרלנד • אירווינג • אמרילו • גרנד פריירי • בראונסוויל • פסדינה • מקיני • מסקיט • קילין |  |
| נושאים נוספים | מחוזות • סמלים • היסטוריה • דמוגרפיה • יהדות טקסס |  |
| מחוזות ארצות הברית |
| --- | --- | --- |
| המחוזות במדינות | אוהיו • אוקלהומה • אורגון • איווה • איידהו • אילינוי • אינדיאנה • אלבמה • אלסקה • אריזונה • ארקנסו • ג'ורג'יה • דלאוור • דקוטה הדרומית • דקוטה הצפונית • הוואי • ויומינג • וושינגטון • ויסקונסין • וירג'יניה • וירג'יניה המערבית • ורמונט • טנסי • טקסס • יוטה • לואיזיאנה • מונטנה • מיזורי • מיין • מינסוטה • מיסיסיפי • מישיגן • מסצ'וסטס • מרילנד • נבדה • נברסקה • ניו ג'רזי • ניו המפשייר • ניו יורק • ניו מקסיקו • פלורידה • פנסילבניה • קולורדו • קונטיקט • קליפורניה • קנזס • קנטקי • קרוליינה הדרומית • קרוליינה הצפונית • רוד איילנד |  |
| המחוז הפדרלי | וושינגטון די. סי. |  |
מפת מחוזות טקסס
מפת צפיפות אוכלוסין של טקסס עם חלוקה למחוזות. מעודכן על סמך נתוני מפקד האוכלוסין של 2010
מטרידיוכרוס

| מטרידיוכרוס |
| --- | --- |
  למעלה, איור של Metridiochoerus jacksoni למטה, לסת של Metridiochoerus hopwoodi
תקופה
סוף פליוקן- תחילת פליסטוקן כ-3,600,000–700,000 שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
תת־סדרה:: דמויי חזיר
משפחה:: חזיריים
סוג:: מטרידיוכרוס
מינים
 M. andrewsi  M. compactus  M. hopwoodi  M. jacksoni  M. meadowsi  M. modestus
שם מדעי
 Metridiochoerus

מֶטרידיוֹכֵרוּס (שם מדעי: Metridiochoerus) הוא סוג נכחד של חזיר הקרוב לחזיר היבלות, שחי באפריקה מסוף תקופת הפליוקן ועד הפליסטוקן. מכונה גם חזיר יבלות ענק, אף שהיה שייך לסוג אחר.
חזיר זה היה גדול יותר מהחזירים המודרניים והגיע לאורך 1.5 מטרים. לחזיר היו ארבעה ניבים מעוקלים כלפי מעלה שהעניקו לו חזות מאיימת. ייתכן שהיו לו גם יבלות סמוך לעיניו ורעמת שיער. יצור זה היה אוכל-כול שניזון מהחי ומהצומח.
בתרבות

המטרידיוכרוס מופיע בסרט "עידן הקרח 4: יבשת בתנועה", בתור דוסון, חבר צוות הפיראטים (הפיראט היחיד שאינו יכול לדבר). הוא מוצג כיצור טיפש שעוזר לחבריו.
ייתכן שהוא מופיע גם בסדרה "ללכת עם חיות" בדמות של חזיר יבלות מצוי בעל חטים גדולים.
מחשבת שווא על טפילים

| --- | --- |
 תחום:  פסיכיאטריה 
 תסמינים:  מחשבת שווא, skin abrasion, גירוד, היפוכונדריה 
 קישורים ומאגרי מידע
 eMedicine:  1121818 
 MeSH:  D063726
 
מחשבת שווא על טפילים (באנגלית: Delusional parasitosis) היא הפרעה דלוזיונלית שהלוקים בה מאמינים שהם נגועים בטפילים כגון קרציות, תולעים או חרקים שונים כאשר הנגיעות אינה קיימת בפועל. הלוקים בהפרעה מדווחים לעיתים קרובות על תחושות גירוד או עקצוץ כאילו טפילים רוחשים על העור או מתחתיו.
סימנים ותסמינים

סימני ההפרעה משתנים בין הלוקים בה, אך בדרך כלל מתאפיינים בתחושת זחילה או נעיצה שלרוב נתפסת כתוצאה של זחילת פרזיטים על העור חדירה לתוכו.
הלוקים בהפרעה עשויים לפצוע את עצמם בניסיון להיפטר מה"טפילים". לעיתים התחושה נוצרת כתוצאה מהעלאת הרעיון על ידי אדם אחר.
כמעט כל סימן בעור, או כתם בבגד עשוי להיות מפורש על ידי הסובלים מההפרעה כסימן לחדירת פרזיטים, וסימנים כאלה, לעיתים קרובות, נאספים באובססיביות כדי להציגם לרופא. הצגת "ראיות" כאלה ידועה כ-Matchbox Sign (על שם קופסת הראיות המשמשת לאיסוף לצורך הצגה לרופא).
ההפרעה מופיעה בנשים יותר מבגברים, ושכיחותה עולה במידה משמעותית מעל גיל 40.
מחשבת שווא על טפילים בבית (Delusory cleptoparasitosis) גם היא הפרעה דלוזיונלית שהלוקים בה מאמינים שיש טפילים בביתם ולא על גופם.
מחלת מורגלונז (Morgellons) היא סוג של מחשבות שווא על טפילים שללוקים בה יש תחושת כאב בעור שלאמונתם נגרמת כתוצאה מחדירת סיבים.
דיאגנוזה

מחשבת שווא על טפילים נחלקת לשלוש קבוצות: ראשונית, שניונית-פונקציונלית ושניונית-אורגנית.
ראשונית: המחלה כוללת את מחשבת השווא בלבד, ללא הפרעות ומחלות נוספות. זוהי פסיכוזה היפוכונדרית חד-תסמינית.
שניונית-פונקציונלית: ההפרעה נלווית למצב פסיכיאטרי כגון סכיזופרניה, הפרעה טורדנית-כפייתית, או דיכאון קליני.
שניונית-אורגנית: הפרעה שבאה בעקבות נטילת תרופות או סמים הגורמים לתסמינים או בעקבות מחלה כגון סרטן, שחפת או סוכרת.
פקטורים נוספים שעשויים לגרום לתחושת עקצוץ וזחילה: מנופאוזה (בעקבות השינויים הורמונליים), אלרגיות, שימוש בסמים, כדוגמת קוקאין, ומתאמפתמין. הפקטורים הפיזיולוגיים האלה, כמו גם חומרים נדיפים הגורמים לגירוי, עשויים לגרום לתחושת "זחילה" באנשים בריאים בדרך כלל. אצל אנשים מסוימים, התקבעות פסיכולוגית על התחושה הזו ופחדים בנוגע למשמעות התחושה, עלולים להתפתח למחשבת שווא על טפילים.
טיפול

מחשבת שווא שניונית מטופלת באמצעות טיפול במצב הפיזיולוגי או הפסיכולוגי הראשוני הכללי. מחשבת שווא ראשונית מטופלת בטיפולים הנהוגים בהפרעות דלוזיונליות אחרות ובסכיזופרניה. בעבר, פימוזיד, מן התרופות האנטי-פסיכוטיות הטיפוסיות, שימשה לטיפול. כיום, תרופות אנטי-פסיכוטיות לא טיפוסיות כגון אולנזאפין או ריספרידון משמשות לטיפול. לעיתים קרובות הלוקים בהפרעה מסרבים לטיפול מקצועי למרות היעילות המוכחת.
הערות שוליים

↑  מַחְשֶׁבֶת שָׁוְא עַל טַפִּילִים במילון רפואת עור [רפואה] (תשע"א), באתר האקדמיה ללשון העברית
1 2 3  Webb, J.P., Jr. (1993). "Case histories of individuals with delusions of parasitosis in southern California and a proposed protocol for initiating effective medical assistance". Bulletin of the Society of Vector Ecologists. 18 (1): 16–24.{{cite journal}}:  תחזוקה - ציטוט: multiple names: authors list (link)
1 2 3  Hinkle, Nancy C (2000). "Delusory Parasitosis" (PDF). American Entomologist. 46 (1): 17–25. doi:10.1093/ae/46.1.17. אורכב מ-המקור (PDF) ב-2012-10-21.
↑  Grace, Kenneth J (1987). "Delusory Cleptoparasitosis: Delusions of Arthropod Infestation in the Home". Pan-Pacific Entomologist. 63 (1): 1–4.
↑  Halvorson, CR (באוקטובר 2012). "An approach to the evaluation of delusional infestation". Cutis. 90 (4): E1–4. PMID 24005827. {{cite journal}}:  (עזרה)
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מומו ינסאנה

מומו ינסאנה (בצרפתית: Momo Yansané; נולד ב-29 ביולי 1997 בפריה שבגינאה) הוא כדורגלן גינאי המשחק בעמדת החלוץ בקבוצת רייקה  מליגת העל הקרואטית.
קריירת מועדונים > תחילת הקריירה

ינסאנה נולד בגינאה והחל את הקריירה המקצוענית שלו בהאפיה מליגת העל הגינאית. ב-7 ביולי 2017 חתם בפ.י.ס. רבאט מליגת העל המרוקאית.
קריירת מועדונים > ההשאלה לאיסלץ' והמעבר הקבוע

ב-6 במרץ 2019 הושאל ינסאנה לאיסלץ' מליגת העל הבלארוסית עד לסוף שנת 2019. במשך תקופת ההשאלה הוא ערך 28 הופעות ליגה והבקיע 11 שערים.
ב-1 בינואר 2020, לאחר שהסתיימה תקופת ההשאלה, עבר ינסאנה לאיסלץ' באופן קבוע. הוא ערך 23 הופעות ליגה נוספות במדי המועדון, בהן הבקיע שמונה שערים.
קריירת מועדונים > בלאק סטארס וההשאלה לניז'ני נובגורוד

ב-26 בספטמבר 2020 חתם ינסאנה בבלאק סטארס מליגת העל הגינאית.
ב-29 בינואר 2021 הושאל ינסאנה למשך חצי עונה לניז'ני נובגורוד מהליגה הרוסית השנייה. הוא ערך 16 הופעות ליגה במועדון, בהן הבקיע שישה שערים.
קריירת מועדונים > שריף טירספול

ב-1 ביולי 2021 חתם ינסאנה בשריף טירספול מליגת העל המולדובית. ב-7 ביולי הוא ערך את הופעת הבכורה שלו במועדון, בניצחון 4-0 על טאוטה דורס במסגרת סיבוב ההעפלה הראשון של ליגת האלופות לעונת 2021/2022. ב-31 ביולי ערך את הופעת הבכורה שלו בליגה, בניצחון 3-1 על פלורשט במסגרת המחזור הרביעי. במשחק זה גם הבקיע את שער הבכורה שלו בליגה. ב-15 בספטמבר ערך ינסאנה את הופעת הבכורה שלו בליגת האלופות, בניצחון 2-0 על שחטאר דונצק במסגרת שלב הבתים לעונת 2021/2022. במשחק זה הבקיע את שער הבכורה שלו במפעל.
הערות שוליים

↑  Момо Янсане – футболист «Нижнего Новгорода» באתר הרשמי של ניז'ני נובגורוד, 29 בינואר 2021 (ברוסית)
↑  Добро пожаловать, Янсане באתר הרשמי של שריף טירספול, 1 ביולי 2021 (ברוסית)
מוחמד סיסוקו

מוחמד למיינה "מומו" סיסוקו גילאן (נולד ב-22 בינואר 1985) הוא כדורגלן עבר צרפתי-מאלי ששיחק בעמדת הקשר.
קריירת המועדונים

את הקריירה שלו הוא החל בקבוצת המילואים של אוסר כחלוץ. לאחר שנה, החליט רפאל בניטס, מאמנה של ולנסיה להעבירו לקבוצתו. הוא בחר לנצל את יתרונותיו הפיזיים והסיט אותו לקישור האחורי. סיסוקו הפך לאחד השחקנים המרשימים ביותר בליגה הספרדית. הוא שותף בעונת הדאבל של ולנסיה ב-2003/2004. לאחר עונת 2004/2005, עזב סיסוקו את ולנסיה.
לאחר שעזב את ולנסיה החליט סיסוקו לחבור שוב לרפאל בניטז. סיסוקו הצליח להשתלב בפרמייר ליג והפך להיות אחד השחקנים החשובים ביותר של ליברפול. הוא הצליח לבסס את מעמדו בליברפול והפך לאחד הקשרים האחוריים הטובים ביותר באנגליה.
בפברואר 2006, במשחק נגד בנפיקה ליסבון, סיסוקו נאבק על כדור ונפצע קשות ברשתית עינו הימנית לאחר בעיטה חזקה של בטו בראשו. סיסוקו התאושש, וכעבור חודש בלבד, חזר לשחק עבור ליברפול. במשחקו הראשון לאחר הפציעה, הוא נאלץ לעטות משקפי מגן מיוחדים, אך הוא טען שהם מפריעים לו. במהלך המשחק החליט להסיר את המשקפיים ושיחק בלעדיהם. סיסוקו סיים את עונתו הראשונה כשחקן הרכב חשוב של הקבוצה, למרות פציעתו.
בעונתו השנייה בליברפול זכה בתואר איש המשחק בניצחון של ליברפול על צ'לסי במפעל מגן הקהילה. בעונתו האחרונה בליברפול הוא הפסיד את מקומו בהרכב לחאבייר מסצ'ראנו, אך למרות זאת הבקיע את שערו הראשון והאחרון בקבוצה. בסוף העונה ההיא עזב את ליברפול.
ב-29 בינואר 2008, הוא עבר ליובנטוס תמורת סכום של 11 מיליון אירו. הוא הופיע לראשונה במדי יובנטוס ב-3 בפברואר 2008, בתור מחליפו של טיאגו מנדש, לאחר 67 דקות. סיסוקו הבקיע את שערו הראשון ביובנטוס במשחק נגד פיורנטינה ב-2 במרץ 2008.
בקיץ 2011 עבר לשחק עבור מועדון הפאר הצרפתי פריס סן ז'רמן תמורת 7 מיליון יורו. בינואר 2013 הושאל לפיורנטינה האיטלקית. בקיץ 2013 חזר השחקן לפריס סן ז'רמן. ב-30 בינואר 2014 חתם בקבוצה הספרדית לבאנטה לחצי שנה.
ב-25 ביוני 2015 חתם בשאנגחאי שנחווה הסינית. בפברואר 2016 שוחרר מהקבוצה שמונה חודשים בלבד לאחר שחתם, לאחר שכבש שער אחד בעשר הופעות ליגה בלבד.
באוקטובר 2016, לאחר שמונה חודשים מחוץ למגרשים, חתם סיסוקו בפונה סיטי ההודית. ארבעה חודשים אחר כך, בפברואר 2017, הצטרף לטרנאנה האיטלקית בחוזה לחצי שנה, אך כעבור 25 ימים שוחרר מהמועדון, לאחר הופעת ליגה אחת בלבד.
ב-13 באפריל 2017 הצטרף למיטרה קוקאר האינדונזית בחוזה לשנה אחת. ב-1 בדצמבר 2017 חתם באתלטיקו סן לואיס המקסיקנית. ב-4 ביולי 2018 חתם בקיצ'י מהונג קונג. ב-16 בינואר 2019 חתם בסושו עד לסוף העונה.
בינואר 2020 הודיע סיסוקו על פרישה מכדורגל.
נבחרת לאומית

סיסוקו הוא בן למהגרים ממאלי, המדינה אותה בחר לייצג. אף על פי שהיה יכול לשחק בנבחרת צרפת, הבכירה יותר. מאלי תמיד הייתה חשובה לו ולמשפחתו. הוא לא רק בחר לשחק בנבחרת מאלי, אלא גם הקים את קרן "מומו סיסוקו" אשר כל מטרתה לעזור לצעירי מאלי, אחת המדינות העניות בעולם כיום, וליצור את דור העתיד של המדינה דרך השקעה וניתוב משאבים לחינוך ותרבות.
תארים

אליפות הליגה הספרדית: 2003/2004
גביע אופ"א: 2003/2004
הסופר קאפ האירופי: 2004
הסופר קאפ האירופי: 2005
הגביע האנגלי: 2005/2006
מגן הקהילה: 2006
הערות שוליים

↑  פריס סן ז'רמן היתה עסוקה בסוף השבוע, באתר כלכליסט, 30 ביולי 2011
מנאז' א-טרואה

"אלו החיים", גלויה צבועה משנת 1910
מנאז' א-טרואה (מצרפתית: Ménage à trois, מילולית "משק בית לשלושה") הוא מונח המתאר מערכת יחסים בה שותפים שלושה אנשים. במקור מתייחס המונח לשלושה אנשים המתגוררים יחדיו, כאשר לפחות אחד מהם מקיים יחסי מין עם כל אחד משני האחרים. כיום המונח נמצא בשימוש רחב יותר ומתייחס לכל פעילות שבמצב השכיח כוללת שני אנשים אך בפועל מעורבים בה שלושה, גם אם לא מדובר ביחסים הכוללים מין. בנוסף, משמש המונח לתיאור ספציפי של יחסי מין בשלישייה.
ראו גם

פוליגיניה
פוליאמוריה
פוליגמיה
שלישייה (מיניות)
ערך זה הוא קצרמרבנושא מיניות. אתם מוזמנים לתרום לוויקיפדיה ו.
מוחמד זפארוללה ח'אן

סר מוחמד זפארוללה ח'אן (באורדו: محمد ظفر اللہ خان; תעתיק מדויק: מחמד ט'פר אללה ח'אן; 6 בפברואר 1893 – 1 בספטמבר 1985) היה משפטן ודיפלומט פקיסטני שכיהן כשר החוץ הראשון של פקיסטן וכן האסייתי הראשון והפקיסטני היחיד שהנהיג את העצרת הכללית של האומות המאוחדות ואת בית הדין הבינלאומי לצדק.
יליד סיאלקוט שבהודו הבריטית, הוא הוכשר כעורך דין אוניברסיטת המכללה הממשלתית ומכללת קינג'ס שבלונדון. ח'אן שימש כחבר במועצה המחוקקת של פנג'אב בין השנים 1926–1931, וכיהן כנציג בוועידת השולחן העגול של הודו בשנים 1930, 1931 ו-1932 שהתכנסה בלונדון, הממלכה המאוחדת. הוא היה חבר בליגה המוסלמית של כל הודו, שהנהיגה את התנועה הלאומית הפקיסטנית ושימש כנשיא הליגה בין השנים 1931–1932. ב-1935 הוא מונה לשר מסילות הרכבת של הודו הבריטית, וישב במועצה הבכירה של המלך הבריטי כחבר מוסלמי עד 1941. בשנת 1939 הוא נסע לז'נבה כדי לייצג את הודו בחבר הלאומים ובשנת 1942 הפך ל"סוכן הכללי" של הודו הבריטית ברפובליקה העממית של סין. בספטמבר 1941, הפך ח'אן לשופט בבית המשפט הפדרלי של הודו ונשאר שם עד חלוקת הודו.
ח'אן הפך לאחד מתומכיה הקולניים ביותר של פקיסטן והוביל את תיק האומה הנפרדת בוועדת רדקליף, ששרטטה את גבולות מדינות דרום אסיה המודרניות. הוא עבר לקראצ'י באוגוסט 1947 והיה לחבר בממשלה הראשונה של פקיסטן העצמאית, ושימש כשר החוץ של המדינה בממשלת ליקאת עלי ח'אן. הוא נשאר הדיפלומט הבכיר של פקיסטן עד 1954, עת עזב את המדינה לכהונה בבית הדין הבינלאומי לצדק שבהולנד, ונשאר שם כשופט עד 1958, השנה בה מונה לסגן נשיא בית הדין. הוא עזב את האג ב-1961 והפך לנציג הקבוע של פקיסטן באומות המאוחדות, תפקיד שמילא עד 1964.
בתקופתו באו"ם ייצג גם את הפלסטינים בתפקיד דה פקטו. הוא עזב את האו"ם ב-1964 כדי לחזור לבית הדין, וב -1970 הוא הפך לפקיסטני הראשון והיחיד, שכיהן כנשיא בית הדין הבינלאומי לצדק, תפקיד שהחזיק עד 1973. הוא חזר לפקיסטן ופרש ללאהור, שם נפטר בשנת 1985, בגיל 92. ח'אן נחשב לאחד האבות המייסדים המובילים בפקיסטן וחבר בולט בקהילת האחמדים בפקיסטן. הוא חיבר מספר ספרים על האסלאם הן באורדו והן באנגלית.
ראשית חייו

ח'אן נולד ב-6 בפברואר 1893 בסיאלקוט, אז בראג' הבריטי. את השכלתו המוקדמת רכש בבית הספר המיסיונרי האמריקאי בעיר הולדתו. אביו של חאן היה צ'. נסראללה חאן, שהיה עורך הדין המוביל של העיר דסקה, וחברו של מירזא ע'ולאם אחמד אל-קאדיאני, מייסד קהילת האחמדים. אביו השתייך לקבוצה האתנית ג'אט בזמן שאמו הייתה משבט באג'ווה ג'אט. ח'אן היה קרוב מאוד לאמו, ובהשראת אומץ לבה ומסירות לדתה אף כתב ספר בשם "אמי". הוא למד באוניברסיטת המכללה הממשלתית שבלאהור וקיבל תואר ראשון במשפטים ממכללת קינג'ס שבלונדון בשנת 1914. לאחר סיום לימודיו שם הוא נקרא אל אכסניית המשפט "לינקולן אין". הוא התמחה במשפטים בסיאלקוט ובלהאור, והתמנה לחבר במועצה המחוקקת פנג'אב בשנת 1926.
קריירה

מוחמד זפארוללה ח'אן נבחר לחבר במועצה המחוקקת של פנג'אב ב-1926 וניהל את ישיבת דלהי של הליגה המוסלמית בשנת 1931, שם הוא דגל בעניינם של המוסלמים בהודו באמצעות נאומו הנשיאותי. הוא השתתף בוועידות השולחן העגול שהתקיימו בין השנים 1930–1932 והיה לשר מסילות הברזל במאי 1935. בשנת 1939 ייצג את הודו בחבר הלאומים. הוא מונה לתפקיד "הסוכן הכללי" של הודו בסין העממית בשנת 1942 וייצג את הודו כשליח הממשלה בוועידת היחסים של חבר המדינות ב-1945, שם דיבר על ענייני החירות של הודו.
בשנים 1935–1941 היה חבר הוועד המנהל של המשנה למלך הודו. בתקופה זו אמר לורד לנדליטגאו, מושל הודו, למנהיגי הליגה המוסלמית, כי ממשלת בריטניה התכוונה לחלק את הודו לשלושה דומיניונים - להינדים, למוסלמים, לבין שליטי המדינות הנסיכויות. במסגרת הוועד הפועל של הליגה המוסלמית, הוקמו ועדות משנה שונות והוצגו הצעות רבות להחלטה הסופית עם הבריטים. עם זאת, כאשר ראו הבריטים כי לא ניתן היה לעמוד ביעדיהם, הם דחו באופן חד צדדי את כל ההצעות שהוגשו על ידי המוסלמים. בשלב זה התבקש זפארוללה ח'אן להגיש הצעה בנושא חלוקת הודו.
המשנה למלך הסביר כי מאחר שזפארוללה ח'אן היה חבר בקהילה המוסלמית של האחמדים, הוא היה צריך להיות זהיר. מוסלמים אורתודוקסים היו עלולים להתרגז אילו מצאו שההצעה לחלוקת הודו הוכנה על ידי אחמדי. המשנה למלך קבע כי מוחמד עלי ג'ינה יקבל עותק כדי לקבל נכונות להסכמה מהליגה המוסלמית ולפרסם את תוכנו. שנים עשר ימים לאחר שהוצע, אימצה הליגה המוסלמית את ההצעה בוועידת לאהור וכינתה אותה "החלטת פקיסטן".
בספטמבר 1941 התמנה זפארוללה ח'אן לשופט בית המשפט הפדרלי בהודו, תפקיד שמילא עד יוני 1947. לבקשתו של מוחמד עלי ג'ינה הוא ייצג את הליגה המוסלמית ביולי 1947 בפני ועדת הגבול של רדקליף והציג את האינטרסים של המוסלמים באופן ראוי לשבח.
באוקטובר 1947 ייצג זפארוללה ח'אן את פקיסטן בעצרת הכללית של האו"ם כראש המשלחת הפקיסטנית ודגל בעמדת העולם המוסלמי בסוגיית מדינת פלסטין. באותה שנה הוא מונה לשר החוץ הראשון של פקיסטן, משרה בה החזיק שבע שנים. בין השנים 1948 ל-1954 ייצג את פקיסטן במועצת הביטחון של האו"ם, שם פעל בדגש על שחרורם של קשמיר, לוב, צפון אירלנד, אריתריאה, סומליה, סודאן, תוניסיה, מרוקו ואינדונזיה הכבושים.
בהיותו שר החוץ, הוא ייצג את פקיסטן בוועידת הסכם מנילה בספטמבר 1954. התמיכה בהסכם מנילה בפקיסטן הייתה מחולקת, מערב פקיסטן שלט על הצבא וקומץ מנהיגים משם תמכו בהסכם, בעוד שרוב חבריה הנבחרים של האספה המכוננת ממערב פקיסטן וכל חברי האספה ממזרח פקיסטן התנגדו לברית. זפארוללה חתם על ברית מנילה, ובכך על הצטרפותה של פקיסטן לארגון ברית דרום-מזרח אסיה (SEATO). במהומות הדמים בלאהור בשנת 1953 קראו הקיצונים הדתיים לגירושו של זפאארולה ח'אן בשל דבקותו באמונתו המוסלמית בקהילת האחמדים. קריאות אלו הביאו למשפט הצבאי בהיסטוריה של פקיסטן. הלחץ מצד קיצונים דתיים הוביל לבסוף להתפטרותו של זפארוללה ח'אן מתפקידו כשר החוץ באוקטובר 1954.
ב-1954 היה לשופט בבית הדין הבינלאומי לצדק בהאג שבהולנד, עד 1961. הוא היה סגן נשיא בית הדין הבינלאומי לצדק בשנים 1958–1961. בין 1961 ל-1964 הוא היה הנציג הקבוע של פקיסטן באו"ם. בין 1962 ל-1964 הוא היה גם נשיא העצרת הכללית של האו"ם. מאוחר יותר הוא חזר לבית הדין כשופט מ-1964 עד 1973, וכיהן כנשיא בית הדין בשנים 1970–1973.
ערוב ימיו ומותו

במרץ 1958 ביקר זפארולה ח'אן בעומרה, ובו בזמן ביקר במקדש מוחמד שבמדינה, ערב הסעודית. במהלך ביקורו נפגש עם אבן סעוד, מלך ערב הסעודית, ושהה בארמון המלכותי כאורח אישי של המלך. ב-1967 הוא חזר לסעודיה כדי לבצע את מסורת החג', חובה דתית שחייבת להתבצע לפחות פעם אחת בחייו של מוסלמי שיוכל להרשות לעצמו לעשות זאת.
סר מוחמד זפארוללה ח'אן נחשב לדמות שנויה במחלוקת בהיסטוריה של פקיסטן על השתייכותו לפלג שנחשב לכופר על ידי פלגים אסלאמיים שמרניים ואורתודוקסים. עם זאת, הוא היה אחד הדיפלומטים המשפיעים ביותר והמיומנים והמתלהבים של זמנו.
לאחר שהתגורר בממלכה המאוחדת בין השנים 1973–1983, חזר זפארוללה ח'אן לפקיסטן. הוא מת בלאהור ב-1 בספטמבר 1985 לאחר מחלה ממושכת. הוא נקבר ב"בהשתי מקברה" ברבואה שבפקיסטן, בית עלמין שהוקם על ידי הקהילה המוסלמית של האחמדים.
מספריו

The Excellent Exemplar Muhammad: The Messenger of Allah, London Mosque, 1962, ISBN B0000EE0II
Victory of Prayer Over Prejudice, London Mosque
Letter to a Dear One, Islam International Publications, 2001, ISBN 0-9656449-4-4
Hazrat Maulvi Nooruddeen Khalifatul Masih I, Islam International Publications, 2006, ISBN 1-85372-848-9
Islam and Human Rights, Islam International Publications, 1967, ISBN 1-85372-040-2
הערות שוליים

↑  Brief Life Sketch of Chaudhry Sir Muhammad Zafrulla Khan
↑  נשיאי העצרת הכללית של האומות המאוחדות לשעבר, באתר הרשמי של האו"ם (באנגלית)
↑  Chaudhry Sir Muhammad Zafarullah Khan
↑  A forgotten hero
↑  A nation that forgets its heroes will itself soon be forgotten
↑  Muhammad Zafrulla Khan
| --- | --- |
בקרת זהויות :  NLI: 987007275802805171  PLWABN: 9810580246105606  BnF: cb16711971n (data)  CiNii: DA00908003  GND: 109496841  ISNI: 0000 0001 1978 4763  LCCN: n50046035  NARA: 17331835  NKC: jx20050415008  NTA: 072572914  SELIBR: 225837  SNAC: w6cv5bmz  SUDOC: 143789945  VcBA: 495/162590  VIAF: 108624624   WorldCat (עם VIAF): 108624624
מטריורינכוסיים

| מטריורינכוסיים |
| --- | --- |
 קולאז' של מינים מהמשפחה והשוואה לאדם
תקופה
יורה תיכון-קרטיקון תחתון 170–135 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: תנינאים
משפחה:: מטריורינכוסיים
שם מדעי
 Metriorhynchidae ‏פיטזינגר, 1843

Neptunidraco
מטריורינכוסיים (שם מדעי: Metriorhynchidae) היא משפחה של זוחלים ימיים מהקבוצה דמויי-תנינאים. הם חיו באוקיינוסים הקדומים של תורי היורה והקרטיקון עד ללפני 135 מיליון שנה. מאובניהם נמצאו באמריקה הצפונית, אמריקה הדרומית ואירופה.
משפחה זו לצד הטלאוזאוריים שיחדיו שייכים לתת-סדרה ת'לאטוסוכים הם התנינים הימיים ביותר ומבנה גופם הותאם לחיים בים, אם כי לא ברור אם הטילו ביצים בחופים כמו צבי ים או השריצו ולדות במים. רבים מהם היו בעלי לסתות גדולות מלאות שיניים חדות והם היו טורפי-על בימים. אחרים היו דווקא אוכלי דגים בעלי חרטום צר והיו קטנים יותר.
מיון

משפחה מטריורינכוסיים (Metriorhynchidae)
תת-משפחה Geosaurinae
סוג Neptunidraco
סוג Purranisaurus
קבוצה "Subclade T"
סוג טורונאוסטס (Torvoneustes)
סוג טירנונאוסטס (Tyrannoneustes)
קבוצה Geosaurini
סוג Aggiosaurus
קבוצה Dakosaurina
סוג דקוזאורוס (Dakosaurus)
קבוצה Geosaurina
סוג גיאוזאורוס (Geosaurus)
סוג Ieldraan
קבוצה Plesiosuchia
סוג פלסיוסוכוס (Plesiosuchus)
סוג סוכודוס (Suchodus)
תת-משפחה Metriorhynchinae
סוג Gracilineustes
סוג מטריורינכוס (Metriorhynchus)
קבוצה Rhacheosaurini
סוג Cricosaurus
סוג Maledictosuchus
סוג Rhacheosaurus
מטריות שרבורג

| --- | --- |

כרזת הסרט האנגלית
 בימוי:  ז'אק דמי 
 הופק בידי:  מג בודאר 
 תסריט:  ז'אק דמי 
 עריכה:  Anne-Marie Cotret 
 שחקנים ראשיים:  קתרין דנב, נינו קסטלנובו
 מוזיקה:  מישל לגרן
 צילום:  ז'אן ראבייה 
 מדינה:  צרפת, גרמניה המערבית 
 חברה מפיצה:  פוקס המאה ה-20, נטפליקס 
 שיטת הפצה:  וידאו על פי דרישה 
 הקרנת בכורה:  19 בפברואר 1964
 משך הקרנה:  91 דק' 
 שפת הסרט:  צרפתית 
 סוגה:  סרט מוזיקלי, מחזמר, סרט דרמה, סרט רומנטי, מלודרמה 
 פרסים:  פרס דקל הזהב  פרס לואי דלוק 
 דף הסרט ב־IMDb
 
מטריות שרבורג (בצרפתית: Les Parapluies de Cherbourg) הוא סרט מחזמר/אופרה צרפתי בבימויו של ז'אק דמי שיצא בשנת 1964.
כל משפט ומשפט בסרט מולחן ומושר, כמו באופרה. ברוב הסרט הזמרה הוקלטה על ידי זמרים ולא על ידי השחקנים. המוזיקה למחזמר נכתבה על ידי מישל לגרן.
תקציר העלילה

גברת אמרי ובתה ז'נבייב מוכרות מטריות בבוטיק שלהן בשרבורג. ז'נבייב (קתרין דנב) בת ה-17, מתאהבת בגִי (נינו קסטלנובו, בצרפתית: Guy), מכונאי רכב במוסך. גי גר עם הסנדקית שלו אליז החולה ועם המטפלת המסורה שלה מדלן. ז'נבייב וגי מאוהבים מאוד ואף מתחילים לבנות תוכניות לעתיד שבהם כלולים: חתונה, ילדה שתקרא פרנסואז ותחנת דלק פרטית משלהם שתהיה עסק מצליח. בנובמבר 1957 מקבל גי זימון מהצבא לשרת באלג'יריה, שם מתרחשת מלחמה. במרץ 1958 מגלה ז'נבייב, לאחר ביקור אצל רופא, שהיא בהריון מגי. היא מיואשת מכך שלא קיבלה מכתבים חדשים מגי ובעצת אמה היא נישאת לרולן קסאר, סוחר תכשיטים עשיר.
במרץ 1959 גי חוזר מאלג'יריה ומגלה כי ז'נבייב התחתנה, ונעשה אדם ממורמר. אליז נפטרה לאחר שראתה כי הוא שב. בעזרת הירושה שנותרה לו ממנה הוא קונה תחנת דלק. גי מתחתן עם מדלן, המטפלת של אליז, אשר עזרה לו בתקופה הקשה לאחר שנודעה לו הבשורה אודות אהובתו.
בחג המולד בשנת 1963 עוברת בתחנת הדלק מכונית ובה ז'נבייב עם בתה (שהיא גם בתו של גי). היא נפגשת עם גי ומגלה כי הוא נשוי וכי יש לו ילד. הוא לא מעוניין לדבר עם בתו, פרנסואז, שנותרה במכונית. ניכר כי הוא עדיין אוהב אותה, אך הוא נותר נאמן לבחירתו. כך הם נפרדים. הסרט מסתיים בכך שתוך כדי עזיבתה של ז'נבייב, גי משחק עם בנו, פרנסואה, בשלג.
הסרט זכה בפסטיבל קאן בפרס הסרט הטוב ביותר (פרס דקל הזהב), והיה מועמד לפרס האוסקר בחמש קטגוריות וביניהן הסרט הזר הטוב ביותר והסיפור והתסריט הטוב ביותר.
מותאקס

מותאקס (ביוונית: μόθαξ, pl. μόθακες; בלטינית: mothax) היא מילה ביוונית דורית שפירושה אח מאומץ או חורג. המונח "מותאקס" שימש לציון מעמד סוציו-פוליטי בספרטה העתיקה, ובמיוחד בתקופת המלחמה הפלופונסית (431-404 לפנה"ס). המותאקים היו צאצאי אבות ספרטנים ואמהות הלוטיות או ילדיהם של ספרטנים עניים. אלה האחרונים, שלא יכלו בשל עוניים להשתתף במימון הסעודות המשותפות בתרומת מזון, לא השתייכו לחבר האזרחים (ה"ספרטיאטים" או ה"הומויאוי" – "השווים") אך הורשו להילחם בצבא הספרטני לצדם של הפריאויקים.
המותאקים היו בני חורין והתחנכו עם הבנים הספרטנים כאילו היו אחיהם החורגים. את חינוכם והשתתפותם בסעודות מימנו משפחות ספרטניות עשירות. מותאקים אחדים, כמו גיליפוס וליסנדרוס, עלו לגדולה חרף מעמדם הנחות; אביו של גיליפוס הוגלה מספרטה באשמת בגידה ואילו ליסנדרוס היה בן למשפחה ענייה.
מיכאל שיחור

מיכאל שיחור
מיכאל שיחור (נולד ב-11 בספטמבר 1959 בתל אביב) הוא המפתח והעורך של מדריכי הטיולים 'שיחור', מייסד ומנכ"ל של הוצאת 'שיחור' המתמחה במדריכי טיולים לתייר הישראלי.
שירת בצה"ל בתפקיד קצין חינוך וידיעת הארץ.
התחיל בכתיבת סדרת הספרים לאחר טיול שעשה בגיל 17 ביבשת אמריקה. באותה עת החליט לוותר על רכישת מדריך הטיול למקסיקו כדי לחסוך 10$, ורק בדיעבד, כאשר שב לארצות הברית, הבין שהחמיץ את הפירמידות של המאיה בגלל שלא ידע על קיומן. אירוע זה עורר אצלו את המודעות לנחיצות מדריך מסודר ומפורט שישרת את התייר הישראלי בטיוליו. בגיל 23 ייסד את החברה ופרסם את מדריך הטיולים הראשון שלו.
ספרי הוצאת שיחור תורגמו ל-13 שפות[דרוש מקור] ונמכרו במיליוני עותקים. הוציא לאור 45 מדריכים לערים ולארצות שונות בעולם.
בשנת 1994 יזם שיחור את אחת מתוכנות התיירות הדיגיטלית הראשונות בעולם, בצורת תקליטור שכלל מפות ומידע על יעדי נסיעות פופולריים. בשנת 2009 השיק שיחור תכנים דיגיטליים שכללו, בין היתר, אתר אינטרנט גדול ואפליקציית תיירות לטלפונים חכמים ולמכשירי אייפד.
בנוסף, עוסק שיחור בייעוץ כמומחה בנושאי תיירות לגופים גדולים בארץ ובעולם.
בשנת 2021 החל בפיתוח אפליקציה לתכנון חופשה מותאמת אישית על בסיס מאגר המידע של מדריכי שיחור, אך המיזם לא הצליח כלכלית, והחברות שבבעלותו שקעו בחובות, ששיחור ערב להם.
הערות שוליים

↑   אפרת נוימן, "פעל חודש אחד": מיזם התיירות החדשני של מיכאל שיחור הסתבך בחובות, באתר TheMarker‏, 14 בדצמבר 2023
| --- | --- |
בקרת זהויות :  NLI: 987007268026205171  LCCN: n88004835  VIAF: 27773969   WorldCat (עם VIAF): 27773969 
ערך זה הוא קצרמרבנושא אישים. אתם מוזמנים לתרום לוויקיפדיה ו.